Реалка

Реална школа, або реалка,  Realschule — середня школа, котра на роздѣл од гимназии ориентована переважно на природны наукы и живы языкы.Ottův slovník naučný, том 21, сс. 343-346. 

История
Реалны школы появили ся найскорше в нѣмецкых землях и росширили ся по Европѣ, напр. в Швеции (realskola), Норвегии (realskole), Мадярщинѣ (reáliskola), Словении (realka) и  Чехии (reálka), России (реальное училище). 

Ян Амос Коменскый быв первый педагог, котрый добив ся заведжѣня физикы и математикы до учебных планох школ. Его ученик Рейгер, директор латинской школы в Готѣ, додав школѣ шпециалну класу, звану Selecta, де ся выучовало «in disciplinis realibus» (1670-ы рокы).

В России первы реалны школы появили ся в добѣ реформ Петра Великого: Навигацкая школа, основана в року 1701 в Москвѣ, готовила мореплавцьох, геодетох и архитекторох.Кротков А. С.

На русинскых землях Австро-Мадярщины перва реалка отворила ся в року 1815 в Бродах.

Характер выукы
Первы реалкы были над мѣру фаховы, што ишло на шкоду общому образованю. В року 1859 в Пруссии было выдане заряджѣня, же реалкы не мають быти фаховыма школами, але мають подавати всеобще образованя и закладны знаня реалных наук. В австрийскых землях подобне заряджѣня з року 1868 перед реалками клало двояку задачу: 1. подати всеоще образованя зо шпециалнов увагов на наукы математично-природны и живы языкы; 2. приготовити на вступ до высшых фаховых школ, якы суть: школы техничны, академии лѣсны и горницкы, высокы школы земледѣлскы. Предметы были: 1. набоженство, 2. язык выучбы, 3. другый отцюзный язык (дагде неповинный), 4. французскый и англицкый, або талианскый и французскый языкы, 5. землепис, 6. история, 7. математика, циже арифметика, алгебра и геометрия, 8. дескриптивна геометрия, 9. природопис, 10. физика, 11. хемия, 12. креслѣня и рисованя, 13. красопис (во двох первых класах),
14. тѣлесна выхова.

См. тыж
 Гимназия
 Прогимназия
 Реална гимназия

Жерела и одказы
 Ottův slovník naučný. Illustrovaná encyklopaedie obecných vědomostí. Díl 21. Vyd. J. Otto. V Praze, 1904. Сс. 343-346. 


 Референции 

Катеґорія:Середны школы